paragraph_text: Svjetsko prvenstvo u rukometu za igrače do 19 godina održalo se u Argentini 2011. godine od 10. do 20. kolovoza. Natjecalo se 20 momčadi iz 5 konfederacija. Igralo se u dvjema dvoranama, Polideportivo Islas Malvinas i Once Unidos u jednom gradu domaćinu Maru del Plati. Odigrane su 64 utakmice i postignuto 3577 pogodaka, uz 47.675 gledatelja. Prema IHF-ovim pravilima, smjeli su sudjelovati samo igrači rođeni na ili poslije 1. siječnja 1992., a najmanja dopuštena dob za sudjelovanje bila je 16 godina.